Id-Direttiva Tal-Kunsill 97/62/KE
tas-27 ta' Ottubru 1997
li taddatta għall-progress tekniku u xjentifiku d-Direttiva tal-Kunsill 92/43/KE dwar il-konservazzjoni tal-ħabitat naturali u tal-fawna u l-flora selvaġġa
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunitajiet Ewropej,
Wara li kkunsidra d-Direttiva 92/43/KEE [1] u partikolarment l-ewwel paragrafu ta' l-Artikolu 19 tiegħu,
Wara li kkunsidra l-proposta mill-Kummissjoni,
Billi ċerti tipi ta' habitat naturali u speċi fl-Annessi I u II tad-Direttiva 92/43/KEE għandhom jiġu adattati għall-progress tekniku u xjentifiku;
Billi l-EUR 15 versjoni ta' April 1996) jinkludi il-kodiċijiet Natura 2000 ġodda illi jiddentifikaw kull tip ta' habitat naturali; billi r-referenza għall-kodiċi Corine fl-ANNESS I tad-Direttiva 92/43/KEE għandu jinbidel b'riferenza għall-kodiċi Natura 2000,
ADOTTA DIN ID-DIRETTIVA:
Artikolu 1
L-Annessi I u II tad-Direttiva 92/43/KEE għandhom jiġu mibdula bit-test fl-Anness ta' din id-Direttiva.
Artikolu 2
L-Istati Membri għandhom iġibu fis-seħħ il-liġijiet, ir-regolamenti u d-dispożizzjonijiet amministrattivi neċessarji biex jikkonformaw ma' din id-Direttiva qabel il-31 ta' Diċembru 1997. Huma għandhom minnufih jinformaw lill-Kummissjoni b'dan.
Meta Stati Membri jadottawhom, dawn il-miżuri għandu jkollhom referenza għal din id-Direttiva jew ikun hemm magħhom referenza bħal din fl-okkazzjoni tal-pubblikazzjoni uffiċjali tagħhom. Il-metodi ta' kif issir din ir-riferenza jkunu stabbiliti mill-Istati Membri.
Artikolu 3
Din id-Direttiva għandha tidħol fis-seħħ fl-20 jum wara dak tal-pubblikazzjoni fil-Ġurnal Uffiċjail tal-Komunitajiet Ewropej.
Artikolu 4
Din id-Direttiva hija indirizzata lill-Istati Membri.
Magħmula fil-Lussemburgu, fis-27 ta' Ottubru 1997.